Oficiālais Vēstnesis L 179 , 29/07/1995 Lpp. 0001 - 0002



Padomes Regula (EK) Nr. 1863/95 (1995. gada 17. jūlijs), ar kuru groza Regulu (EEK) Nr. 1766/92 par labības tirgu kopīgu organizāciju un Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 42. un 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā Regulas (EEK) Nr. 1766/92 [3] 8. pantā paredzēta kompensācijas maksājumu sistēma tiem audzētājiem, kuri audzē cietes ražošanai paredzētus kartupeļus; tā kā, lai izvairītos no kartupeļu cietes pārprodukcijas, šādas kompensācijas jāizmaksā tikai par tiem kartupeļu daudzumiem, ko kartupeļu audzētājs ir piegādājis uzņēmumam, kuri ražo kartupeļu cieti, un kas neizraisa šā uzņēmuma kvotu robežas pārsniegšanu; tā kā Regulas (EK) Nr. 1868/94 [4] 2. pantā ir noteiktas kvotas dalībvalstīm par kartupeļu cietes ražošanu 1995./96., 1996./97. un 1997./98. tirdzniecības gadam; tā kā Austrijas, Somijas un Zviedrijas iestāšanās rada nepieciešamību piešķirt kvotas arī šīm dalībvalstīm; tā kā kartupeļu cietes rūpniecības attīstība norādītajā perioda laikā, kas paredzēts Regulā (EK) Nr. 1868/94, šajās dalībvalstīs atšķīrās no minētā lieluma dalībvalstīs; tā kā līdz ar to ir nepieciešams piešķirt kvotas, vairāk balstoties uz atsauces laikposmu; tā kā kvotu piešķiršanas pamats, ko izmanto citās dalībvalstīs, ir nepiemērots gadījumā ar Austriju, Somiju un Zviedriju, jo Regulas (EEK) Nr. 1543/93 [5] 1. pantā minētā papildu piemaksa tām netika maksāta; tā kā kvota līdz ar to ir jāpiešķir, par pamatu ņemot kartupeļu cietes daudzumu, kuru katra dalībvalsts saražoja 1993. gada kalendārajā gadā un par kuru saņemts valsts atbalsts; tā kā ir jāņem vērā fakts, ka Somijā 1993. gads bija mazāk raksturīgs normālajam ražošanas līmenim nekā Austrijā un Zviedrijā; tā kā Somijas gadījumā ir jāpiešķir papildu kvota, lai ietvertu produkciju, kuru nebija iespējams realizēt 1993. gadā tā iemesla dēļ, ka tika uzlikts pienākums atstāt zemi atmatā; tā kā tomēr visās trijās minētajās dalībvalstīs radās sarežģījumi, saistīti ar strukturālajiem pielāgojumiem, neizmantoto ražošanas jaudu un ieguldījumiem, kas veikti pirms kvotu sistēmas ieviešanas, iepriekš minētā kvota ir jāpielāgo; tā kā kļūdas dēļ Regulas (EK) Nr. 1868/94 6. panta 1. un 2. punkts šķiet pretrunīgs; tā kā skaidrības labad minētais pants ir jāgroza, IR PIEŅĒMUSI ŠO REGULU. 1. pants Regulas (EEK) Nr. 1766/92 8. pantu groza šādi: 1) 2. punkts kļūst par 2. punkta a) apakšpunktu; 2) pievieno šādu apakšpunktu: "b) neskarot a) apakšpunktu, kompensācijas maksājumus maksā tikai par to kartupeļu daudzumu, kas ietverts līgumā starp kartupeļu audzētāju un uzņēmumu, kurš ražo kartupeļu cieti, šim uzņēmumam piešķirtās kvotas ietvaros, kā minēts Regulas (EK) Nr. 1868/94 2. panta 2. punktā". 2. pants Regulu (EK) Nr. 1868/94 groza šādi: 1) šādus grozījumus izdara 2. pantā: a) tabulu 1. punktā aizvieto ar šādu tabulu: "Dānija | 178460 tonnas | Vācija | 591717 tonnas | Spānija | 2000 tonnas | Francija | 281516 tonnas | Nīderlande | 538307 tonnas | Austrija | 49100 tonnas | Somija | 54750 tonnas | Zviedrija | 63900 tonnas | | 1759750 tonnas;" | b) pēc 2. punkta otrā ievilkuma pievieno šādu apakšpunktu: "Tomēr gadījumā ar Austriju, Somiju un Zviedriju dalībvalsts piešķir 1. apakšpunktā minēto kvotu uzņēmumiem, kas ražo kartupeļu cieti, izmantošanai 1995./96., 1996./97. un 1997./98. tirdzniecības gadā, pamatojoties uz to kartupeļu cietes daudzumu, ko tie saražoja 1993. gada kalendārajā gadā un par kuru tie saņēma valsts atbalstu."; 2) šādus grozījumus izdara 6. pantā: a) svītro vārdus "Neskarot 5. pantu" 1. punktā; b) vārdu "Neskarot" 2. punktā aizvieto ar vārdiem "Neraugoties uz". 3. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1995. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Luksemburgā, 1995. gada 17. jūlijā Padomes vārdā — priekšsēdētājs L. Atienza Serna [1] Atzinums sniegts 1995. gada 27. jūnijā (vēl nav publicēts Oficiālajā Vēstnesī). [2] Atzinums sniegts 1995. gada 31. maijā (vēl nav publicēts Oficiālajā Vēstnesī). [3] OV L 181, 1.7.1992., 21. lpp. Regulā jaunākie grozījumi izdarīti ar 1994. gada Iestāšanās aktu un Regulu (EK) Nr. 3290/94 (OV L 349, 31.12.1994., 105. lpp.). [4] OV L 197, 30.7.1994., 4. lpp. [5] OV L 154, 25.6.1993., 4. lpp. --------------------------------------------------